b'\n_START_ARTICLE_\nKoro\xc5\xa1ki Heimatdienst\n_START_PARAGRAPH_\nKoro\xc5\xa1ki Heimatdienst (nem\xc5\xa1ko K\xc3\xa4rntner Heimatdienst, slovensko Koro\xc5\xa1ka domovinska slu\xc5\xbeba) je koro\xc5\xa1ka politi\xc4\x8dna organizacija._NEWLINE_Za Heimatdienst so zna\xc4\x8dilne skrajno desni\xc4\x8darske ideje, spogledovanje z nacizmom in te\xc5\xbenje po etni\xc4\x8dno \xc4\x8disti Koro\xc5\xa1ki. Koro\xc5\xa1ki Heimatdienst je bil v 70. letih gonilna sila tako imenovanega Ortstafel-Sturma, torej nasilnega odstranjevanja krajevnih tabel z dvojezi\xc4\x8dnimi napisi v nem\xc5\xa1kem in slovenskem jeziku na Ju\xc5\xbenem Koro\xc5\xa1kem. Heimatdienst je totalitarna, nedemokrati\xc4\x8dna ustanova, ki sloni na ideologiji nacizma in jo bolj ali manj odkrito propagira na svojih shodih (zna\xc4\x8dilni so vsakoletni shodi na Ulrichsbergu in pohodi ob obletnicah Koro\xc5\xa1kega plebiscita ). \xc4\x8clani Heimatdiensta, v mnogih primerih tudi biv\xc5\xa1i pripadniki Waffen SS in Wehrmachta , se zgrinjajo okoli nerealne interpretacije  Koro\xc5\xa1kega plebiscita kot dogodka, v katerem se je po njihovem mnenju ve\xc4\x8dina slovensko govore\xc4\x8dih Koro\xc5\xa1cev opredelila za Avstrijo in tako tudi za dokon\xc4\x8dno ponem\xc4\x8denje.'